Број: 03-238/24

Датум: 13.06.2024 . године

 На основу члана 171. став 1. тачка в. Закона о тржишту хартија од вриједности („Службени гласник Републике Српске“ број 92/06, 34/09, 30/12, 59/13, 108/13, 4/17, 63/21) и члана 47. став 1. алинеја 4. Правила Бањалучке берзе а.д. Бања Лука број 01-УО-756/12 од 16.11.2012. године, број 01-УО-537/14 од 05.09.2014. године, број 01-УО-176/18 од 11.05.2018. године, број 01-УО-480/18 од 13.11.2018, број 01-УО-395/19 од 11.09.2019. године и број 01‐УО‐405/21 од 04.11.2021. године, директор Берзе доноси

## O Д Л У К У

**о искључењу обвезница са службеног берзанског тржишта**

1. Са службеног берзанског тржишта – тржиште обвезница искључују се обвезнице емитента Република Српска, (ознака обвезнице: RSRS-O-D), број обвезница 35.996.199 појединачне номиналне вриједности 1,00 КМ.
2. Обвезнице из става 1. се искључују 13.06.2024. године.
3. Одлука ступа на снагу даном доношења.

**О б р а з л о ж е њ е**

Чланом 171. став 1. тачка в. Закона о тржишту хартија од вриједности прописано је да Берза искључује са службеног берзанског тржишта хартије од вриједности одређеног емитента, односно хартије од вриједности одређене класе или серије истог емитента ако емитент повуче своје хартије од вриједности или им истекне рок доспијећа.

Обвезницама из тачке 1. диспозитива истиче рок доспијећа 15.06.2024. године, те их је потребно искључити са службеног берзанског тржишта на датум од којег се почиње трговати без права на посљедњи купон.

Сходно наведеном ријешено је као у диспозитиву.

 **Директор**

 **Милан Божић**

ПРАВНА ПОУКА:

Против ове Одлуке може се уложити приговор Управном одбору Бањалучке берзе а.д. Бања Лука у року од осам (8) дана од дана пријема Одлуке. Приговор не одлаже извршење ове Одлуке.

Достављено:

* Емитенту
* Комисији за хартије од вриједности РС
* Члановима Берзе
* Архиви